laion/Wikipedia-Exotic huggingface dataset:
זה צריך לקרות לך

זה צריך לקרות לך (באנגלית: It Should Happen to You) הוא סרט קולנוע אמריקאי מסוגת קומדיה רומנטית משנת 1954 בבימויו של ג'ורג' קיוקור, עם ג'ק למון, ג'ודי הולידיי ופיטר לופורד בתפקידים הראשיים. זה סרטו הראשון של ג'ק למון בתפקיד ראשי. הוא היה אז שחקן לא ידוע לעומת ג'ודי הולידיי זוכת פרס אוסקר לשחקנית הטובה ביותר ופרס גלובוס הזהב לשנת 1950 על תפקידה בסרט "רק אתמול נולדה", אבל הבמאי ג'ורג' קיוקור האמין ביכולותיו. הסרט צולם בחלקו בסנטרל פארק ובכיכר קולומבוס בניו יורק. הוא סאטירה על עולם הפרסום. פיט שפארד (ג'ק למון) הוא צלם סרטים צעיר. הוא מסתובב עם מצלמת סרטי 16 מ"מ המכנית שלו בסנטרל פארק ומצלם אנשים כדי לעשות מזה סרט דוקומנטרי. הוא נתקל בצעירה מאכילה יונים בגרעינים שמוצאת חן בעיניו. לאחר שיחה קצרה היא מספרת לו ששמה הוא גלדיס גלובר (ג'ודי הולידיי) וכי הגיעה לעיר הגדולה כדי להצליח ולהיות מפורסמת אבל פיטרו אותה וכעת היא חושבת לחזור עם 1,000 הדולרים שחסכה, למצוא גבר, להתחתן ולהיות אישה פשוטה כאחד האדם. פיט מבטיח להראות לה את הסרט אחרי השלמתו. היא נותנת לו את כתובתה והוא שוכר דירה בבניין הזה, דירה לידה. גלדיס מסתובבת בכיכר קולומבוס ורואה שלט פרסומת גדול ריק ומוצע להשכרה. לאחר משא ומתן קצר עם פקיד חברת הנדל"ן היא שוכרת את השלט הזה לשלושה חודשים תמורת 623 דולרים. על השלט כתוב באותיות ענקיות "גלדיס גלובר" אבל מאחורי זה אין דבר. איבן אדמס ה-III (פיטר לופורד) הוא בעל חברה גדולה לסבון. הוא לוחץ לקבל לידיו את שלט הפרסומת של גלדיס. בחברת הנדל"ן מציעים להחזיר לה את הכסף ועוד 500 דולר אך היא מסרבת. לבסוף מציע אדמס הצעה שאי אפשר לסרב לה - במקום השלט הגדול בכיכר קולמבוס הוא יפרסם את שמה בשישה שלטים במקומות בולטים בעיר כמו בתחנת גרנד סנטרל ומול מייסיס. היחסים בין פיט וגלדיס מתהדקים אבל הוא מתנגד לכל הפרסומת המזויפת שלה. השלטים עושים את שלהם - השם גלדיס גלובר מתפרסם בכל העיר. כשהיא מגיעה לקנות במייסיס עטים עליה על הלקוחות והמוכרים לבקש חתימה. שדרן הטלוויזיה ברוד קלינטון (מייקל או'שי) מפרסם בקשה לגלות מי זאת גלדיס גלובר האלמונית. היא מתקשרת אליו וזוכה לחשיפה בראיון טלוויזיה. בינתיים אדמס היפה והעשיר ורודף נשים ידוע מפעיל את קסמיו על גלדיס. הוא מציע לה פרסומת בטלוויזיה על הסבונים שלו, מזמין אותה לביתו ומנסה לפתות אותה אבל היא מסרבת ובורחת. בבית היא מוצאת סרטון שהכין לה פיט ובה צילומים שצילם אותה והודאה שלו שאינו יכול לעמוד בתחרות עם אדמס היפה והעשיר. הם נפרדים וגלדיס ממשיכה במסע הפרסומת שלה שמנהל על ידי ברוד. כעת היא ידוענית ומוזמנת על ידי חיל האוויר לטקס קריאת מטוס על שמה. היא מרגישה שהיא למעשה "חפץ" בידי אנשי הפרסומת. פיט ממשיך בעבודתו בסרטים. הוא נכנס לכלוב שימפנזה, מחקה אותה ומצלם את תגובות הקהל. לפתע הוא מבחין שהאנשים מסתכלים לשמיים שם נמצא מטוס שיוצר כתובת עשן: "גלדיס מבקשת סליחה מפיט". הם מתחברים שוב ובדרך היא מבחינה בשלט פרסומת ריק. פיט שואל אותה במה היא מסתכלת והיא עונה "בכלום". "זה צריך לקרות לך", במסד הנתונים הקולנועיים IMDb (באנגלית) "זה צריך לקרות לך", באתר נטפליקס "זה צריך לקרות לך", באתר AllMovie (באנגלית) "זה צריך לקרות לך", באתר Rotten Tomatoes (באנגלית) "זה צריך לקרות לך", במסד הנתונים הקולנועיים KinoPoisk (ברוסית) קדימון לזה צריך לקרות לך, באתר יוטיוב זה צריך לקרות לך, באתר TCM
לוורן ספנסר

לוורן ספנסר (באנגלית: Levern Spencer; נולדה ב-23 ביוני 1984) היא ספורטאית מסנט לוסיה, והספורטאית הראשונה ממדינה זו שהעפילה לגמר במשחקים האולימפיים, וזכתה במקום ה-6 בקפיצה לגובה באולימפיאדת ריו דה ז'ניירו. בנוסף לכך, ספנסר זכתה ב-18 מדליות בתחרויות שאינן המשחקים האולימפיים, מתוכן 12 מדליות זהב ו-6 מדליות ארד. היא השתתפה בארבע אולימפיאדות והודיעה על פרישה באוקטובר 2021 לאחר השתתפותה באולימפיאדת טוקיו. השיא האישי שלה בקפיצה לגובה עומד על 1.98 ס"מ. מדיה וקבצים בנושא לוורן ספנסר בוויקישיתוף לוורן ספנסר, באתר הוועד האולימפי הבין-לאומי לוורן ספנסר, באתר olympedia.org לוורן ספנסר, באתר התאחדות האתלטיקה הבין-לאומית לוורן ספנסר, באתר ליגת היהלום לוורן ספנסר, באתר Track and Field (נשים) Levern SPENCER | Profile | World Athletics, worldathletics.org none, ‏דניאל פרנקל סיימה רביעית בהולנד עם 1.88 מ', באתר ‏מאקו‏, 29 במאי 2011 Anthony De Beauville, Levern Spencer Retires From International Athletics, The Voice St. Lucia News, ‏2021-11-06 (באנגלית בריטית) Levern Leaps To World #2 (באנגלית) ערך זה הוא קצרמר בנושא ספורטאים. אתם מוזמנים לתרום לוויקיפדיה ולהרחיב אותו.
טיסה 6502 של אירופלוט

טיסה 6502 של אירופלוט הייתה טיסה פנימית בברית המועצות של חברת התעופה אירופלוט שהייתה בדרכה מיקטרינבורג לגרוזני, עם חניית ביניים בקויבישב. הטיסה התרסקה ב-20 באוקטובר 1986 בנמל התעופה קויבישב, כשעליה 87 נוסעים ו-7 אנשי צוות. 70 מתוך 94 האנשים שעל המטוס נהרגו. החוקרים קבעו כי סיבת ההתרסקות הייתה רשלנות של צוות הטיסה. הטיסה יצאה מיקטרינבורג לגרוזני, עם חניית ביניים בקויבישב. הקברניט היה אלכסנדר קלייב וטייס המשנה היה גנאדי ז'ירנוב. כשהתקרבו לנחיתה בנמל התעופה קויבישב, קלייב התערב עם ז'ירנוב שהוא מסוגל להנחית את המטוס ללא מחווני טיסה וכשחלונות תא הטייס מוחשכים, כך שהוא מסתמך על הוראות פיקוח טיסה ועל מכשיר ה-NDB בלבד. קלייב התעלם מאזהרות מערכת ההתרעה על קרבה קרקעית (אנ'), שהמליצה לו לחוג באוויר כדי לנחות נכון כשהיה בגובה 62–65 מטרים, והמטוס פגע בקרקע במהירות של 280 קמ"ש והתהפך. 63 אנשים נהרגו במקום, ושבעה מתו לאחר מכן בבתי החולים. בין הנוסעים היו 14 ילדים, שכולם שרדו את ההתרסקות. בדו"ח המיוחד והסודי שנשלח לראש ממשלת ברית המועצות ניקולאי ריז'קוב צוינו נתונים מעט שונים: על המטוס היו 85 נוסעים ו-8 אנשי צוות, 53 נוסעים ו-5 אנשי צוות נהרגו מיד ו-11 נוספים מתו בבתי החולים לאחר מכן. אף על פי שז'ירנוב לא עשה דבר על מנת למנוע את ההתרסקות, הוא ניסה לחלץ נוסעים מהמטוס ומת מדום לב בדרך לבית החולים. קלייב, שנותר בחיים, נשפט ל-15 שנות מאסר, שקוצרו לאחר מכן ל-6. Ranter, Harro. "ASN Aircraft accident Tupolev Tu-134A CCCP-65766 Kuybyshev Airport (KUF)". aviation-safety.net. Aviation Safety Network. נבדק ב-2020-07-13.{{cite web}}: תחזוקה - ציטוט: url-status (link) "Катастрофа Ту-134А Северо-Кавказского УГА в а/п Курумоч (Куйбышев)" [Accident of Tu-134A of the North-Caucasian CAA in the airport Kurumoch (Kuibyshev)] (ברוסית). Airdisaster.ru. נבדק ב-2 בדצמבר 2013. {{cite web}}: (עזרה)תחזוקה - ציטוט: url-status (link) "Самая крупная катастрофа случилась в Самарском аэропорту в 1986 году" [The biggest disaster happened at Samara airport in 1986] (ברוסית). RIA Samara. נבדק ב-2 בדצמבר 2013. {{cite web}}: (עזרה)תחזוקה - ציטוט: url-status (link) "Blind Landing on a Dare Killed Dozens, Paper Says: Soviets Disclose October Airliner Crash". Los Angeles Times. Reuters. 5 ביוני 1987. Soviet Russia said the co-pilot died of heart failure while trying to rescue passengers. {{cite news}}: (עזרה)תחזוקה - ציטוט: url-status (link)
טקס פרסי לורנס אוליבייה 2020

טקס הענקת פרסי לורנס אוליבייה לשנת 2020 נערך ב-25 באוקטובר 2020 בלונדון פלדיום בהנחיית ג'ייסון מנפורד. הטקס היה אמור להיערך ב-5 באפריל 2020 ברויאל אלברט הול, אבל בוטל בשל מגפת הקורונה. שמות המועמדים הוכרזו ב-5 במרץ 2020. ההפקות הבאות זכו במספר פרסים: 3: & Juliet, "אוון הנסן היקר", "אמיליה" 2: "מותו של סוכן", Leopoldstadt, "מרי פופינס", Present Laughter ההפקות הבאות היו מועמדות למספר פרסים: 9: & Juliet 8: "כנר על הגג" 7: "אוון הנסן היקר" 6: "מרי פופינס" 5: "סיראנו דה ברז'ראק", "מותו של סוכן", "רוסמרהולם" 4: Present Laughter, "הדוד וניה" 3: "אמלי", "אמיליה" 2: A Very Expensive Poison,‏ Berenice,‏ The Doctor, "אוויטה", "פליבג", "יוסף וכתונת הפסים המשגעת", Leopoldstadt,‏ Noye's Fludde,‏ The Ocean at the End of the Lane,‏ Waitress אתר האינטרנט הרשמי של פרסי אוליבייה "Olivier Awards 2020". Society of London Theatre. נבדק ב-28 בספטמבר 2020. {{cite web}}: (עזרה) McPhee, Ryan (17 במרץ 2020). "Olivier Awards Cancel 2020 Ceremony". Playbill. נבדק ב-17 במרץ 2020. {{cite web}}: (עזרה) Thomas, Sophie (3 במרץ 2020). "Olivier Awards 2020: Full List of Nominations". LondonTheatre.co.uk. נבדק ב-3 במרץ 2020. {{cite web}}: (עזרה)
Til Death

Til Death (בעברית: עד המוות) הוא סינגל שהוקלט על ידי הזמרת-יוצרת האמריקאית וינטר גורדון, מתוך אלבום הבכורה שלה, With the Music I Die. השיר יצא לאור ב-15 באפריל 2011, על ידי חברת התקליטים ביט ביט רקורדס, כסינגל השני מתוך האלבום. השיר הגיע למקום הרביעי במצעד הדאנס האוסטרלי. השיר נכתב על ידי וינטר גורדון, טום נוויל וקולין פיצפטריק והופק על ידי טום נוויל. איגוד תעשיית ההקלטות האוסטרלי העניק לשיר את תואר הזהב, על מכירות של למעלה מ-35,000 עותקים, דבר שהופך אותו לאחד משיריה המצליחים ביותר של גורדון במדינה. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-600 אלף השמעות. עבור השיר צולמו שני וידאו קליפים; האחד עבור גרסתו המקורית של השיר, בעוד השני יצא עבור גרסת הרמיקס שלו שנעשתה על ידי פארק דנזל. הקליפ מציג את וינטר ואת החברים שלה כשהם מתים, תוך שבמהלכו ניתן לראותם כשהם קמים לתחייה והמוזיקה מתנגנת. סרטון השיר "Til Death" באתר יוטיוב Wynter Gordon - Til Death (The Remixes), Discogs (באנגלית) WebCite query result, www.webcitation.org Diana Gordon – Til Death (באנגלית), נבדק ב-2020-11-02 ARIA With The Music I Die (Deluxe), נבדק ב-2020-11-02 "YouTube". Retrieved 29 May 2018 – via YouTube. Wynter Gordon - Til Death (Denzal Park Radio Edit) **Official Video** - YouTube, www.youtube.com
איגנץ פורייס

איגנץ פורייס (בהונגרית: Purjesz Ignác; סנטש, 1852 – בודפשט, 8 במאי 1928) היה רופא ברפואת אף אוזן גרון יהודי-הונגרי, אחיו הצעיר של ז'יגמונד פורייס. איגנץ פורייס נולד במשפחה יהודית כבנם של שאלאמון (שלמה) פורייס ושל קטלין וייס. הוא סיים את בית הספר התיכון בעיר הולדתו ובבודפשט. סיים את לימודי הרפואה בשנת 1881. בשנת 1889 מונה לראש מחלקת חולי אוזניים במרפאת החוץ הציבורית בבודפשט ובשנת 1892 לראש מחלקת חולי אוזניים במרפאת ענף הבנייה. בשנת 1892 נבחר למזכיר השני של אגודת העזר של הרופאים בבודפשט. הוא היה מזכיר הוועד המרכזי של הקונגרס הבינלאומי השמיני לבריאות הציבור ולדמוגרפיה שנערך בבודפשט. מאמריו הופיעו ב"שבועון הרפואי", בלוח השנה מהדורת כיס של הרופאים, בכתב העת "רפואה", בעיתון Pester medizinische-chirurgische Presse, ב"שבועון העלון הרפואי" של וינה וב-Wiener medizinische Wochenschrift. הוא ערך את ספר השנה של בתי החולים הציבוריים בצד השמאלי של הדנובה של בירת בודפשט בין השנים 1883–1903 (בעצם רוב בתי החולים בבודפשט היו בצד זה, בצד של פשט). את כתב העת לספרות רפואית בשנים 1893–1895; את לוח הכיס של הרופאים בשנים 1897–1899 ואת דפי הבריאות ב-1901 וב-1902. איגנץ פורייס הובא למנוחת עולמים בבית הקברות היהודי ברחוב קוזמה בבודפשט. יסודות בדיקת שתן. נכתב על ידי אדולף ציגלר; תורגם על ידי פורייס לאחר המהדורה האחרונה. 1881. Therapeutisches Recept-Taschenbuch. Stuttgart, 1883 ספר כיס רפואי למחלת העגבת. בודפשט, 1884 מדריך לרפואת א.א.ג. מעשית. נכתב לצורכי הרופאים והסטודנטים לרפואה. 1889. ההתקדמות ברפואה מעשית בשנים 1888, 1889, 1890 ו-1891. בודפשט, ארבעה חלקים (יחד עם אחרים) מדריך לרפואה לרופאים מתרגלים. בודפשט, 1892 (יחד עם אחרים) מדריך לאבחון קליני. בודפשט, 1893–1892. נתונים להקמת בית החולים הציבורי של סנט רוקוש. בודפשט, 1896 (הדפסה מיוחדת מתוך מגזין "רפואה") טיפול באוזניים. נכתב על ידי ד"ר. קורולינו וינצה, תרגום. בודפשט, 1901 יוז'ף סיניאי:חייהם ויצירותיהם של סופרים הונגרים. לקסיקון ביוגרפי הונגרי I-II. עורכת ראשית. אגנש קניירש. בודפשט, 1967–1969. לקסיקון יהודי הונגרי. בודפשט, 1929. גישה מקוונת איגנץ פורייס, באתר "Find a Grave" (באנגלית) Purjesz Ignác elhunyt (1928. május 11.) Az Est, 19. évfolyam, 107. szám "Halotti bejegyzése a Budapest VIII. kerületi polgári halotti akv. 1415/1928. folyószáma alatt".
Buy My Love

Buy My Love (בעברית: קנה את אהבתי) הוא סינגל שהוקלט על ידי הזמרת-יוצרת האמריקאית וינטר גורדון, מתוך אלבום הבכורה שלה, With the Music I Die. השיר יצא לאור ב-22 באוגוסט 2011, על ידי חברת התקליטים ביט ביט רקורדס, כסינגל השלישי מתוך האלבום. השיר הגיע למקום ה-18 במצעד הדאנס האוסטרלי. השיר נכתב על ידי אקסוול, וינטר גורדון וניקול מורייה והופק על ידי אקסוול גם כן. השיר זכה להצלחה רבה בארצות הברית, תוך שהגיע למקום השני במצעד שירי הדאנס קלאב, ואף דורג במקום ה-48 במצעד סוף השנה של בילבורד שפורסם ב-2012. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה ממיליון אלף השמעות. הקליפ הועלה לראשונה לרשת ב-8 בספטמבר 2011. הוא מראה את גורדון בתקופת שנות ה-80 של המאה העשרים, כשהיא יוצאת לקניות עם החברה שלה. סרטון השיר "Buy My Love" באתר יוטיוב Wynter Gordon - Buy My Love (Remixes), Discogs (באנגלית) Top 50 Singles Chart - Australian Record Industry Assocation, web.archive.org, ‏2011-05-22 Diana Gordon – Buy My Love (באנגלית), נבדק ב-2020-11-02 Billboard - Music Charts, News, Photos & Video, Billboard (באנגלית) "Dance/Club Songs – 2012 Year End Charts: 41 - 50". Billboard. Retrieved 28 December 2012. With The Music I Die (Deluxe), נבדק ב-2020-11-02
טטה (כדורגלן)

מטאוס קרדוזו למוש מרטינש (בפורטוגזית: Mateus Cardoso Lemos Martins ידוע בכינויו טטה (Tetê); נולד ב-15 בפברואר 2000) הוא כדורגלן ברזילאי, המשחק בעמדת הקשר בפנאתינאיקוס. טטה שיחק במועדון הנוער של גרמיו. ב-2019 הצטרף לשחטאר דונצק מאוקראינה ששילמה עבורו כ-15 מיליון אירו. את הופעת הבכורה שלו בליגת העל האוקראינית ערך באפריל 2019 מול זוריה לוהנסק, הוא כבש לראשונה במאי אותה שנה בתיקו 1-1 מול דינמו קייב. הוא זכה עם דונצק בדאבל וסיים עם שני שערי ליגה ושני שערים בגביע. בעונת 2019/2020 זכה עם דונצק באליפות נוספת, הוא כבש 8 שערים בליגה במהלך העונה וכן שיחק עם דונצק בליגת האלופות בה כבש במשחק מול דינמו זאגרב ובליגה האירופית. בעונת 2020/2021 בליגת האלופות כבש ובישל בניצחון 2–3 על ריאל מדריד. ב-31 במרץ 2022, לאחר השהתה של הליגה האוקראינית בעקבות הפלישה הרוסית לאוקראינה, הושאל טטה באולימפיק ליון. בהופעת הבכורה ב-3 באפריל גם כבש שער בכורה בניצחון 2–3 על אנז'ה. ב-29 בינואר 2023 הושאל ללסטר סיטי עד לסוף העונה. ב-8 בפברואר כבש שער בבכורה בניצחון 4-2 על אסטון וילה. ב-10 באוגוסט 2023 חתם טטה לארבע שנים בגלאטסראיי. ב-25 ביולי 2024 חתם טטה לארבע שנים בפנאתינאיקוס. טטה היה חבר נבחרת ברזיל עד גיל 20 במהלך אליפות אמריקה הדרומית בכדורגל עד גיל 20 2019. מדיה וקבצים בנושא טטה בוויקישיתוף טטה, ברשת החברתית פייסבוק טטה, ברשת החברתית אקס (טוויטר) טטה, ברשת החברתית אינסטגרם טטה, באתר Transfermarkt טטה, באתר Soccerway טטה, באתר BDFutbol טטה, באתר WorldFootball.net טטה, באתר FootballDatabase.eu ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
Bishop Briggs - EP

Bishop Briggs - EP (בעברית: בישופ בריגס - מיני-אלבום) הוא המיני-אלבום השני של הזמרת-יוצרת הבריטית בישופ בריגס. המיני-אלבום יצא לאור ב-21 באפריל 2017 על ידי חברת התקליטים איילנד רקורדס. מתוך המיני-אלבום יצאו שלושה סינגלים בסך הכול. האלבום Bishop Briggs - EP באתר אפל מיוזיק Bishop Briggs - EP, Genius (באנגלית) Bishop Briggs – EP by Bishop Briggs on Apple Music, נבדק ב-2020-05-11
רפאל מולינה מוריו

ד"ר רפאל מולינה מוריו (בספרדית: Rafael Molina Morillo‏; 30 במרץ 1930 – 2 באפריל 2017) היה עורך דין, עיתונאי ודיפלומט מהרפובליקה הדומיניקנית. הוא יסד את "אהורה! פרסומים", שפרסמו את עיתון "אל נסיונל" ואת המגזין "אהורה!". מוריו שימש גם כעורך העיתונים "ליסטין דיאריו" ו"אל דיה", עיתונים חופשיים ברפובליקה הדומיניקנית. מוריו ייסד את המגזין "אהורה!" ב-15 בינואר 1961 וגם ערך אותו בשנות הששים. ב-6 באוקטובר 1965, בניין המשרדים של מגזין "אהורה" פוצץ, וציוד הדפוס הושחת. המגזין "אהורה" ("¡Ahora!") התאפיין כמדיום שתרם לטובת חירויות הציבור ברפובליקה הדומיניקנית. בנוסף, המגזין אופיין כמדיום מודרני וביטוי לעיתונות ברבים המגנה על זכויות האדם. מעריכים שככל הנראה זאת הסיבה שהותקף בידי ימניים קיצוניים, ולכן מתקניו הושמדו בפעולת טרור. מוריו היה נשיא איגוד העיתונות הבין-אמריקני לשנת 2006–2007, כשהחליף בתפקיד את דיאנה דניאלס מוושינגטון פוסט. שירת כשגריר האו"ם מטעם הרפובליקה הדומיניקנית. נחשב בארצו לאחד מחלוצי העיתונות החופשית שהחלה לפעול בשנת 1961, לאחר 32 שנות דיקטטורה תחת שלטונו של רפאל טרוחיו. מוריו נפטר ב־2 באפריל 2017. ahora! - 'עכשיו' בספרדית Diario Libre, Muere emblemático periodista Rafael Molina Morillo, www.diariolibre.com (ב־European Spanish) El día que salió la Revista Ahora Mu-Kien Adriana Sang, La política exterior dominicana, 1961-1974: La política exterior dominicana : del caos al abandono, 1961-1974, Secretaría de Estado de Relaciones Exteriores de la República Dominicana, 2002. (בספרדית) עמ' 621 Ahora, Issue 95; Issue 101; Issue 119; Issue 124; Issue 133; Issue 136; Issue 143; Issue 162; Issue 186 - Publicaciones !Ahora!, 1965 [1][2] October 6, 1965 The Salina Journal from Salina, Kansas · Page 2. Oct. 6-SANTO DOMINGO, Dominican Republic (AP)--The office building of the magazine "Ahora" was blown up today. Frank Moya Pons, "Prensa y política en la República Dominicana," FORUM, 1984, p.89 [3] Daily Report, Foreign Radio Broadcasts United States. Central Intelligence Agency 1965 World politics AHORA EQUIPMENT DESTROYED Molina Morillo electo presidente de la SIP | Hoy Digital (בספרדית) Inicio- Sociedad Interamericana de Prensa, Inicio- Sociedad Interamericana de Prensa (ב־European Spanish) Dateline: Dominican Republic, Ministry of Tourism of the Dominican Republic., 1979. (באנגלית) עמ' 53 Listin Diario, SIP rendirá homenaje a Rafael Molina Morillo por trayectoria, listindiario.com, ‏2017-04-12 (בספרדית)
River (שיר של בישופ בריגס)

River (בעברית: נהר) הוא סינגל שהקליטה הזמרת-יוצרת הבריטית בישופ בריגס. השיר יצא לאור ב-22 בינואר 2016, כסינגל הראשון מתוך המיני-אלבום השני שלה, Bishop Briggs - EP, על ידי חברת התקליטים איילנד רקורדס. השיר עצמו עוסק במערכת יחסים מתוחה שנמצאת בקצה הכישלון. בריגס סיפרה כי מילות השיר "היו כולן מתח... התקווה שלי עם השיר הזה היא שהוא יגרום לאנשים להרגיש מוסמכים וייתן להם את הכוח לקחת דברים לידיים. יש לי את הרצון להגיע לקצת גבול היכולת ושמישהו יעזור לך לעשות זאת. אני חושבת שיש בזה משהו חזק ומרגש". סרטון השיר "River" באתר יוטיוב בישופ בריגס, איאן סקוט, מארק ג'קסון Hear Bishop's Empowering New Track "River, bkmag (באנגלית) Bishop Briggs: The Best of What's Next, pastemagazine (באנגלית) Bishop Briggs Talks "River," Her EP and Writing Dark Poetry - Bishop Briggs 'Bishop Briggs' EP Interview, harpersbazaar (באנגלית) River – by Bishop Briggs on spotify (באנגלית)
כך במקור

"כך" או "כך במקור" (בלטינית: sic או בגרסה המלאה: sic erat scriptum – כך נכתב) הוא ביטוי מקובל אשר מוכנס לאחר מילה או קטע שצוטטו ומציין כי החומר שצוטט הועתק או תורגם בדיוק כפי שנמצא בטקסט המקור, עם כל איות או פיסוק שגויים, עתיקים או שאינם סטנדרטיים בדרך אחרת. ניתן להוסיף אותו גם לאחר קביעה מפתיעה, נימוק לקוי או כל עניין אחר שעלול להתפרש כשגיאת תמלול. הביטוי העברי מקביל לביטוי הלטיני sic שמשמעותו "כך נכתב" ונמצא בשימוש בהרבה שפות לטיניות כיום. מטרתו העיקרית היא ליידע את הקורא כי כל שגיאה או שגיאה לכאורה בחומר המצוטט אינם נובעים משגיאות במהלך התמלול או העריכה, אלא מועתקים בכוונה, בדיוק כפי שהם מופיעים בטקסט המקור. בדרך כלל כותבים אותו בסוגריים מרובעים כדי לציין שהוא אינו חלק מהעניין שצוטט. תבניתו של הביטוי אינה קשיחה ולעיתים קרובות ניתן למצוא וריאציות של הביטוי כגון "השגיאה במקור" או "כך במקור". לעיתים משתמשים בביטוי זה בלעג, כדי להפנות את תשומת לב הקוראים לטעויות הכתיב המקוריות או להיגיון השגוי, או על מנת להפגין הסתייגות כללית או אי הסכמה עם הנאמר. Garner, Bryan A. (2001). "sic". A dictionary of modern legal usage (2nd ed.). USA: Oxford University Press. pp. 806–807. ISBN 978-0-19-514236-5. ערך זה הוא קצרמר בנושא בלשנות. אתם מוזמנים לתרום לוויקיפדיה ולהרחיב אותו.
Merry Christmas from Andra Day

Merry Christmas from Andra Day (בעברית: חג המולד מאת אנדרה דיי) הוא המיני-אלבום הראשון של הזמרת-יוצרת האמריקאית אנדרה דיי. המיני-אלבום יצא לאור ב-18 בנובמבר 2016 על ידי חברת התקליטים וורנר מיוזיק גרופ. מתוך המיני-אלבום יצא סינגל אחד. מידע על האלבום Merry Christmas from Andra Day באתר MusicBrainz האלבום Merry Christmas from Andra Day באתר Discogs האלבום Merry Christmas from Andra Day באתר ספוטיפיי האלבום Merry Christmas from Andra Day באתר אפל מיוזיק Merry Christmas from Andra Day, Genius (באנגלית) Merry Christmas from Andra Day by Andra Day on spotify, נבדק ב-2020-05-11
קוואמי בראון

קוואמי ג'יימס בראון (באנגלית: Kwame James Brown; נולד ב-10 במרץ 1982) הוא כדורסלן עבר אמריקאי, ששיחק בעמדות הפאוור פורוורד והסנטר בליגת ה-NBA. בראון נבחר בבחירה הראשונה בדראפט 2001, שחקן התיכון הראשון שנבחר בבחירה הראשונה בדראפט. למרות שנבחר במקום הראשון, הייתה לו קריירה כושלת. ונחשב עד היום לאחד השחקנים הגרועים בהיסטוריה שנבחרו במקום הראשון בדראפט. כשהיה בתיכון בראון נחשב לשחקן התיכון הטוב ביותר בשכבת הגיל שלו. הוא החליט לדלג על משחק בקולג', ונבחר בבחירה ראשונה בדראפט ה-NBA לשנת 2001 על ידי וושינגטון ויזארדס, לפני שחקנים כמו טוני פארקר ופאו גאסול. האכזבה הייתה גדולה, כשבעונתו הראשונה, לא הרשים וסיים עם ממוצעים מאכזבים של 4.5 נקודות ו-3.5 ריבאונדים למשחק. גם עונתו השנייה של בראון לא ענתה לציפיות שתלו בו, והוא סיים את העונה עם ממוצעים של 7.4 נקודות ו-5.2 ריבאונדים למשחק. בעונתו השלישית חל שיפור במשחקו של בראון, והוא סיפק ממוצעים של 10.9 נקודות ו- 7.2 ריבאונדים למשחק. משחק השיא שלו בעונה זו היה מול סקרמנטו קינגס, נגדה קלע 30 נקודות והוריד 19 ריבאונדים. בעונתו הרביעית ב-NBA עבר בראון ללוס אנג'לס לייקרס. הוא סיים את הפלייאוף של העונה עם ממוצעים של 12.3 ו-9.1 ריבאונדים למשחק. ב-2007, הוגשה תלונה כנגד בראון במשטרת לוס אנג'לס על ידי צעירה שהתלוננה שהוטרדה מינית על ידו, אך לאחר חקירה הוא נוקה מכל אשמה. ב-2008 הועבר בטרייד לממפיס גריזליס, כחלק מעסקה ששלחה את פאו גאסול ללייקרס. בתום עונה זו, חתם בראון כשחקן חופשי בדטרויט פיסטונס, שם הוא עולה מהספסל בתפקיד הסנטר, כגיבוי לראשיד וולאס. בנובמבר 2011 חתם בראון על חוזה לעונה אחת בגולדן סטייט ווריורס ובמרץ 2012 עבר בטרייד יחד עם מונטה אליס ואפיי יודו למילווקי באקס תמורת אנדרו בוגוט וסטיבן ג'קסון. ב-13 ביולי 2012 בראון חתם בפילדלפיה 76' לשתי עונות על חוזה של כ-6 מיליון דולר. לאחר פציעות נופה מסגל הסיקסרס. מדיה וקבצים בנושא קוואמי בראון בוויקישיתוף פרופיל, באתר Basketball-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN ערך זה הוא קצרמר בנושא כדורסלנים. אתם מוזמנים לתרום לוויקיפדיה ולהרחיב אותו.
טיסה 7601 של פורמוסה איירליינס

טיסה 7601 של פורמוסה איירליינס הייתה טיסה פנימית בטאיוואן של חברת התעופה פורמוסה איירליינס (אנ') שהייתה בדרכה מטאיפיי לאיי מאצו. הטיסה התרסקה ב-10 באוגוסט 1997 בנמל התעופה מאצו בייגאן שבבייגאן, כשעליה 14 נוסעים ושני אנשי צוות. הטיסה יצאה בשעה 07:37 מעיר הבירה של טאיוואן, טאיפיי, לשדה תעופה קטן באיי מאצו, כשעליה 14 נוסעים ושני טייסים. כשהגיעו ליעד, רוחות עזות וגשם שוטף גרמו לכך שהטייס לא הצליח לנחות כשורה בניסיון הנחיתה הראשון שלו, וכשהתרומם על מנת לנסות לנחות שוב - הוא פנה ימינה במקום שמאלה. כקילומטר משדה התעופה פגע המטוס במגדל מים צבאי ישן, התרסק, התלקח וכל נוסעיו נהרגו. כמה שעות לאחר ההתרסקות, חזאי מזג האוויר האחראי למסירת המידע על מזג האוויר למגדל הפיקוח ניסה להתאבד והובהל לבית החולים במצב קשה. "ACCIDENT DETAILS". planecrashinfo.com. נבדק ב-2020-06-11.{{cite web}}: תחזוקה - ציטוט: url-status (link) "16 killed as Taiwan plane crashes into hill." New Straits Times. Monday 11 August 1997 (Story Date: Sunday 10 August 1997). World News, p. 22. Retrieved from Google Books, p. 12/72, on 13 March 2014. Ranter, Harro. "ASN Aircraft accident Dornier 228-212 B-12256 Matsu Airport (MFK)". aviation-safety.net. Aviation Safety Network. נבדק ב-2020-06-11.{{cite web}}: תחזוקה - ציטוט: url-status (link)
B.F.A. (Best Friend's Ass)

B.F.A. (Best Friend's Ass) הוא סינגל שהוקלט על ידי הזמרת-יוצרת האמריקאית פריס הילטון, ביחד עם צמד התקליטנים דימיטרי וגאס ולייק מייק. השיר יצא לאור ב-10 במאי 2019, על ידי חברת התקליטים סמאש דה האוס רקורדס, כסינגל שלא מתוך אלבום. השיר הגיע למקום ה-25 במצעד השירי שבפלנדריה. השיר נכתב על ידי נעמי אברג'ל, לייק מייק, דימיטרי וגאס, ג'קלין מיסקניק ואו-ביטס והופק על ידי דימיטרי וגאס ולייק מייק. הילטון צייצה תמונה שלה עם קים קרדשיאן ב-3 במאי, תוך שהיא רמזה על כך שהיא עומדת להוציא משהו חדש, וכינתה אותו כ"פרויקט סודי". בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-9 מיליון השמעות. בווידאו קליפ הרשמי שצולם עבור השיר מככבת הידוענית קים קרדשיאן, תוך שמופיעות בו גם הדראג קווין דריק בארי, בדמותה של בריטני ספירס, והטרנסג'נדרית ניקיטה דרגון. חלק מהצילומים של הקליפ הופיעו בפרק של תוכנית הטלוויזיה "משפחת קרדשיאן". נכון לאוקטובר 2020, מונה הצפיות של הקליפ עומד על למעלה מ-51 מיליון צפיות. סרטון השיר "B.F.A. (Best Friend's Ass)" באתר יוטיוב נעמי אברג'ל, לייק מייק, דימיטרי וגאס, ג'קלין מיסקניק,או-ביטס Dimitri Vegas & Like Mike (Ft. Paris Hilton) – Best Friend's Ass (באנגלית), נבדק ב-2020-11-02 ultratop.be - ULTRATOP BELGIAN CHARTS, ultratop.be Paris Hilton Teases a New Song with Kim Kardashian Called 'My Best Friend's A--', PEOPLE.com (באנגלית) Paris Hilton and Kim Kardashian Tease Collab 'Best Friend's Ass', PAPER, ‏2019-05-03 (באנגלית) Best Friend's Ass, 2019-05-10, נבדק ב-2020-11-02 Paris Hilton Enlists Kim Kardashian In New Video for Collab with Dimitri Vegas & Like Mike, Your EDM, ‏2019-05-03 (באנגלית) Kim explains why she starred in Paris' 'Best Friend's Ass' music video, Channel (באנגלית) Dimitri Vegas and Like Mike vs. Paris Hilton - Best Friend's Ass (Official Music Video)